MotoGP: Ducati wil momentum behou | Maroela Media
Die aandag verskuif dié week na die San Marino MotoGP (die 13de van die seisoen) wat Sondag gejaag word. Die vorige wedren, die Britse MotoGP op Silverstone, moes gekanselleer word as gevolg van reën.
Tydens die Oostenrykse MotoGP wat ŉ paar weke gelede op die Red Bull Ring in Spielberg afgehandel is, het Ducati eerste en derde oor die wenstreep gejaag. Dit was ŉ titaniese stryd wat net-net deur Jorge Lorenco (Ducati) gewen is. Die voorloper op die punteleer, Marc Marques (Repsol Honda), het 2de oor die eindstreep gejaag. Hy was net 0.130 van ŉ sekonde agter Lorenzo. Cal Crutchlow (Honda) was vierde en nóg ŉ Ducati, dié van Danilo Petrucci, vyfde.
Die baan in San Marino is in 1972 gebou en is 4,226 meter lank. Die langste pylvak is 530 m lank met 6 draaie links en 10 na regs. Die baanrekord staan agter die naam van Jorge Lorenzo (SPA) op sy Yamaha en die tyd was 1.31.868 sekondes. Die gemiddelde spoed tydens dié ronde in 2016 was 165,6 km/h. Lorenzo het ook drie jaar in ŉ ry die voorste wegspringposisie beklee. Dit was van 2014 tot en met 2016.
Op die MotoGP–punteleer loop Marc Marques tans met 59 punte voor.
In die Moto2-afdeling is Suid-Afrika se Brad Binder tans vierde op die punteleer en Steven Odendaal is 28ste.
3 Alex Marques 113
In Moto3 beklee Darryn Binder die 22ste plek.
Die begintyd van die Moto3-wedren is Sondag om 11:00. Die Moto2-wedren sal om 12:20 wegtrek en die MotoGP begin om 14:00.